Gurtiškės ežeras
54°17′47″ š. pl. 23°33′43″ r. ilg.﻿ / ﻿54.29639°š. pl. 23.56194°r. ilg.﻿ / 54.29639; 23.56194 Gurtiškės ežeras arba Dubioji – ežerėlis Lietuvoje, Lazdijų rajone, 8 km į šiaurės rytus nuo Lazdijų, Verstaminų kaimo rytinėje dalyje. Ežero ilgis iš šiaurės į pietus – 0,16 km, plotis – iki 0,055 km. Altitudė 146 m. Krantai aukšti, tik šiaurvakarinis krantas žemas ir užpelkėjęs. Aplinkui plyti pievos, dirbami laukai. Šiaurinė ežero dalis gausiai užžėlusi vandens augalais, užankanti. Ežeras nenutekantis, priklauso Kirsnos upės baseinui.